PSL ปล่อยเช่าเรือ “ล้านนา นารี” 14 เดือน
PSL ปล่อยเช่าเรือ “ล้านนา นารี” 10 ถึง 14 เดือน กับบริษัท Dampskibsselskabet Norden A/S ประเทศเดนมาร์ก
PSL ปล่อยเช่าเรือ “ล้านนา นารี” 10 ถึง 14 เดือน กับบริษัท Dampskibsselskabet Norden A/S ประเทศเดนมาร์ก
19 ธ.ค. 2565

บริษัท พรีเชียส ชิพปิ้ง จำกัด (มหาชน) หรือ PSL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า เรือล้านนา นารี ซึ่งเป็นเรือขนาดแฮนดี้ไซส์ของบริษัทฯ ได้ทำสัญญาเช่าระยะยาวเป็นระยะเวลา 10 ถึง 14 เดือน กับบริษัท Dampskibsselskabet Norden A/S ประเทศเดนมาร์ก ในฐานะผู้เช่านับตั้งแต่วันที่ 18 ธันวาคม 2565 โดยมีอัตราค่าระวางขั้นต้นแบบผันแปรที่ร้อยละ 92.5 ของอัตราค่าระวางเฉลี่ยในช่วง 15 วันก่อนหน้า ของดัชนี Baltic Exchange Handysize Index (BHSI) ซึ่งในปัจจุบันอัตราค่าระวางแบบผันแปรดังกล่าว อยู่ที่ประมาณ 12,100 เหรียญสหรัฐต่อวัน